Turin

Turin (Itali: Torino; Bahasa Piedmont: Turin disebut T[y]r-ìn) merupakan sebuah bandar perindustrian, perniagaan serta kebudayaan utama di utara Itali. Ibu negeri daerah Piedmont ini terletak sebahagian besarnya di tebing barat Sungai Po. Jumlah penduduk bandar raya Turin ialah 908,000 orang mengikut banci 2004; atau 1.7 juta jika termasuk kawasan metropolitan. Provinsi Turin merupakan salah satu provinsi terbesar di Itali, dengan keluasan 6,830 km², dan juga antara yang terbanyak penduduk, dengan jumlah 2,236,941 orang mengikut banci 2004. Turin terkenal dalam kalangan penziarah Kristian sebagai tempat terletaknya kain kafan yang dikatakan terguna untuk membalut mayat Yesus selepas tokoh tersebut disalib. Selain itu juga, ia menempatkan kelab bola sepak Juventus F.C., ibu pejabat pengeluar kereta Fiat dan sebagai tuan rumah temasya Sukan Olimpik Musim Sejuk yang dilangsungkan pada tahun 2006. Turin juga merupakan ibu negara pertama Itali. Pautan luar Citta' Di Torino - Tapak rasmi keinstitusian. Turismo Torino - Tapak rasmi pelancongan.